EL
5.12.2022
Επίσημη Εφημερίδα της Ευρωπαϊκής Ένωσης
C 463/39
Απόφαση του Γενικού Δικαστηρίου της 12ης Οκτωβρίου 2022 — H/2 Credit Manager κατά EUIPO — Hcapital Partners SCR (H/2 CAPITAL PARTNERS) (Υπόθεση T-656/21) (1) [Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως λεκτικού σήματος της Ευρωπαϊκής Ένωσης H/2 CAPITAL PARTNERS – Προγενέστερο εικονιστικό σήμα της Ευρωπαϊκής Ένωσης HCapital – Σχετικός λόγος απαραδέκτου – Ενδιαφερόμενο κοινό – Κίνδυνος συγχύσεως – Ομοιότητα των σημείων – Ομοιότητα των υπηρεσιών – Άρθρο 8, παράγραφος 1, στοιχείο β', του κανονισμού (ΕE) 2017/1001] (2022/C 463/54) Γλώσσα διαδικασίας: η αγγλική Διάδικοι Προσφεύγουσα: H/2 Credit Manager LP (Stamford, Connecticut, Ηνωμένες Πολιτείες) (εκπρόσωποι: S. Malynicz, barrister, και N. Schmitz, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Hcapital Partners SCR, SA (Λισσαβώνα, Πορτογαλία) (εκπρόσωπος: V. Stilwell de Andrade, δικηγόρος) Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση της αποφάσεως του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 16ης Ιουλίου 2021 (υπόθεση R 1954/2019-5).
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει την H/2 Credit Manager LP στα δικαστικά έξοδα.
(1)
ΕΕ C 502 της 13.12.2021.
Απόφαση του Γενικού Δικαστηρίου της 28ης Σεπτεμβρίου 2022 — Zegers κατά Επιτροπής (Υπόθεση T-663/21) (1) (Υπαλληλική υπόθεση – Υπάλληλοι – Σύνταξη λόγω αρχαιότητας – Μεταφορά των εθνικών συνταξιοδοτικών δικαιωμάτων – Προϋπόθεση απόκτησης συνταξιοδοτικών δικαιωμάτων πριν από την ανάληψη υπηρεσίας στην Ένωση – Συνυπολογισμός εκ μέρους της εθνικής αρχής μιας περιόδου μεταγενέστερης της ανάληψης υπηρεσίας στην Ένωση) (2022/C 463/55) Γλώσσα διαδικασίας: η αγγλική Διάδικοι Προσφεύγουσα: Tanja Zegers (Hoeilaart, Βέλγιο) (εκπρόσωπος: C. Bernard-Glanz, δικηγόρος) Καθής: Ευρωπαϊκή Επιτροπή (εκπρόσωποι: B. Mongin και M. Brauhoff) Αντικείμενο Προσφυγή δυνάμει του άρθρου 270 ΣΛΕΕ με την οποία ζητείται η ακύρωση της απόφασης της Επιτροπής της 3ης Δεκεμβρίου 2020, με την οποία απορρίφθηκε το αίτημα μεταφοράς στην Ευρωπαϊκή Ένωση των συνταξιοδοτικών δικαιωμάτων που είχε αποκτήσει η προσφεύγουσα στις Κάτω Χώρες.